**Vastavalt nimekirjale 03.03.2025 nr 6-1/27-30**

**Uulu külas osalise Lillepõllu kinnistu Uulu lasteaia detailplaneeringu kooskõlastamine**

Häädemeeste Vallavalitsus algatas 26.06.2023 otsusega nr 30 „Uulu küla osalise Lillepõllu kinnistu Uulu lasteaia detailplaneeringu algatamine" Lillepõllu kinnistu (katastritunnus 21401:001:0034) osalise detailplaneeringu. Planeeringuala suurus on ligikaudu 2,7 ha. Detailplaneering teeb ettepaneku üldplaneeringu muutmiseks maakasutuse juhtotstarbe osas.

Detailplaneeringu eesmärgiks on Lillepõllu kinnistust jagada välja üldkasutatavate hoonete maa sihtotstarbega katastriüksus ning ehitusõiguse andmine lasteaia hoone ja abihoonete püstitamiseks. Lisaks planeeritakse lasteaia hooviala ja parklad ning muudetakse liikluskorraldust. Alal kehtib varasemalt kehtestatud Lillepõllu kinnistu detailplaneering, mis jääb peale käesoleva detailplaneeringu kehtestamist kehtima.

Vastavalt planeerimisseaduse § 133 lõikele 1 esitab Häädemeeste Vallavalitsus Teile kooskõlastamiseks Uulu küla osalise Lillepõllu kinnistu Uulu lasteaia detailplaneeringu. Kui kooskõlastaja ei ole 30 päeva jooksul detailplaneeringu saamisest arvates kooskõlastamisest keeldunud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks.

Lugupidamisega

*/allkirjastatud digitaalselt/*

Külliki Kiiver

vallavanem

Lisa:

1. Uulu küla osalise Lillepõllu kinnistu Uulu lasteaia detailplaneering.

Marie Reinson

planeerimis- ja maanõunik

marie.reinson@haademeeste.ee

telefon 5788 0015